Han var medlem av Ål kommunestyre 1976–1987 og formann i Ål Høgre 1974–1978. Han var 1. vararepresentant til Stortinget fra Buskerud 1977–1981 og møtte fra 1982 fast for statsråd Mona Røkke. Han var medlem av Stortingets kirke- og undervisningskomité til 1990 og satt deretter i Stortingets samferdselskomité 1990–1993 og Stortingets familie-, kultur- og administrasjonskomité 1993–1997. Foran stortingsvalget i 1997 tapte han nominasjonen til Høyres sikre mandat til Stortinget fra Buskerud mot nevøen Trond Helleland og ble 1. vararepresentant i perioden 1997–2001.